

**EΛΛΗΝΙΚΗ ΔΗΜΟΚΡΑΤΙΑ** Ελεούσα, 16.08.2024

# ΝΟΜΟΣ ΙΩΑΝΝΙΝΩΝ Αρ. πρωτ.: 14738

ΑΥΤΟΤΕΛΕΣ ΤΜΗΜΑ ΤΟΠΙΚΗΣ

ΟΙΚΟΝΟΜΙΚΗΣ ΑΝΑΠΤΥΞΗΣ

ΕΔΡΑ: ΕΛΕΟΥΣΑ

ΤΑΧ. Δ/ΝΣΗ: Λεωφ. Πασσαρώνας 1 - Ελεούσα

Τ.Κ.: 454 45

ΠΛΗΡΟΦΟΡΙΕΣ: Ζώης Γαλατάς

ΤΗΛ.: 2653360013

email.: zgalatas@zitsa.gov.gr

**ΠΡΟΚΗΡΥΞΗ**

**(ΓΙΑ ΣΥΜΜΕΤΟΧΗ ΣΤΗΝ ΠΑΡΑΔΟΣΙΑΚΗ ΕΜΠΟΡΟΠΑΝΗΓΥΡΗ ΔΗΜΟΥ ΖΙΤΣΑΣ)**

Ο Αντιδήμαρχος έχοντας υπόψη:

1. Τις διατάξεις του Ν.4849/2021 «Αναμόρφωση & εκσυγχρονισμός του ρυθμιστικού πλαισίου οργάνωσης και λειτουργίας του υπαίθριου εμπορίου, ρυθμίσεις για την άσκηση ψυχαγωγικών δραστηριοτήτων και την απλούστευση πλαισίου δραστηριοτήτων στην εκπαίδευση, βελτιώσεις στην επιμελητηριακή νομοθεσία, άλλες διατάξεις του Υπουργείου Ανάπτυξης και Επενδύσεων και λοιπές επείγουσες διατάξεις» (Α’ 207) και ιδίως τις εξουσιοδοτικές διατάξεις των παρ. 5 και 6 του άρθρου 67 για τη λειτουργία των βραχυχρόνιων αγορών των Δήμων, καθώς και τις μεταβατικές διατάξεις της παρ. 9 του άρθρου 66, όπου αναφέρεται ότι «Λοιπές βραχυχρόνιες αγορές οφείλουν να εναρμονίσουν τον Κανονισμό Λειτουργίας τους εντός έξι (6) μηνών από την έναρξη ισχύος του παρόντος».
2. Την Απόφαση του Υπ. Ανάπτυξης και Επενδύσεων 21049/25.02.2022 (ΦΕΚ 981/03.03.2022, τεύχος Β’), «Όροι και προϋποθέσεις έκδοσης και στοιχεία της βεβαίωσης δραστηριοποίησης ετήσιας διάρκειας, για τη συμμετοχή πωλητών σε βραχυχρόνιες αγορές».
3. Την Απόφαση Υπ. Ανάπτυξης και Επενδύσεων 16469/15.02.2022 (ΦΕΚ 879/25.02.2022, τεύχος Β’), «Ειδικότεροι όροι λειτουργίας των βραχυχρόνιων αγορών και είδη προϊόντων και υπηρεσιών που διατίθενται ή παρέχονται σε αυτές».
4. Την υπ’ αριθμ. 121/2024 απόφαση Δ.Σ. τροποποίηση της υπ’ αρ. 111/2022 απόφαση του Δημοτικού Συμβουλίου που αφορά την ίδρυση και λειτουργία παραδοσιακής εμποροπανήγυρης οικονομικού έτους 2024 και εφεξής στο Δήμο Ζίτσας.
5. Την αρ. πρωτ. 38395/12-08-2024 Απόφαση του Συντονιστή Αποκεντρωμένης Διοίκησης Ηπείρου Δυτ. Μακεδονίας επικύρωσης της 122/2024 Απόφασης του Δημοτικού Συμβουλίου Δήμου Ζίτσας (ΑΔΑ Ψ7ΜΝΟΡ1Γ-ΜΡΒ).

**ανακοινώνει** στο πλαίσιο διενέργειας της ετήσιας παραδοσιακής εμποροπανηγύρεως Δήμου Ζίτσας, η οποία θα διεξαχθεί από τις 03 έως τις 10 Σεπτεμβρίου 2024 στον ειδικά διαμορφωμένο χώρο στη θέση «Γήπεδο» στην Κοινότητα Άνω Λαψίστας του Δήμου Ζίτσας, την έναρξη της διαδικασίας υποβολής αιτήσεων συμμετοχής, από την Τετάρτη 21 Αυγούστου και λήξη Δευτέρα 2 Σεπτεμβρίου 2022, όπως παρακάτω:

1. Οι αιτήσεις συμμετοχής των ενδιαφερομένων θα υποβάλλονται:
	* είτε στο γραφείο αδειοδοτήσεων (Δημαρχείο Ζίτσας Λεωφ. Πασσαρώνας 1 - Ελεούσα),
	* είτε ταχυδρομικά στη διεύθυνση Δήμος Ζίτσας - Αυτοτελές Τμήμα Τοπικής και Οικονομικής Ανάπτυξης, Λεωφ. Πασσαρώνας 1 - Τ.Κ. 45445, Ελεούσα Ιωαννίνων,
	* είτε ηλεκτρονικά στο e-mail: zgalatas@zitsa.gov.gr

**2**. Στην εμποροπανήγυρη μπορούν να συμμετέχουν ως πωλητές, φυσικά και νομικά πρόσωπα, κάτοχοι:

α) βεβαίωσης δραστηριοποίησης ετήσιας διάρκειας στις βραχυχρόνιες αγορές,

β) άδειας παραγωγού πωλητή και επαγγελματία πωλητή που δραστηριοποιούνται στις λαϊκές αγορές,

 γ) άδειας δραστηριοποίησης στο στάσιμο ή στο πλανόδιο εμπόριο,

δ) άδειας χειροτέχνη - καλλιτέχνη.

**3**.Οι εγκρίσεις συμμετοχής (άδειες), δίνονται με κλήρωση ως εξής:

α) το εβδομήντα πέντε τοις εκατό (75%) των θέσεων στους κατόχους βεβαίωσης δραστηριοποίησης ετήσιας διάρκειας στις βραχυχρόνιες αγορές,

β) το δέκα τοις εκατό (10%) των θέσεων στους κατόχους άδειας παραγωγού πωλητή και επαγγελματία πωλητή που δραστηριοποιούνται στις λαϊκές αγορές,

γ) το δέκα τοις εκατό (10%) των θέσεων στους κατόχους άδειας δραστηριοποίησης στο στάσιμο ή στο πλανόδιο εμπόριο και

δ) το πέντε τοις εκατό (5%) των θέσεων στους κατόχους άδειας χειροτέχνη - καλλιτέχνη.

**4** Οι αιτήσεις/ δηλώσεις συμμετοχής θα συνοδεύονται με τα παρακάτω δικαιολογητικά:

α) την κατά περίπτωση άδεια που διαθέτει (βεβαίωση δραστηριοποίησης ετήσιας διάρκειας στις βραχυχρόνιες αγορές, άδεια παραγωγού πωλητή και επαγγελματία πωλητή που δραστηριοποιούνται στις λαϊκές αγορές, άδεια δραστηριοποίησης στο στάσιμο ή στο πλανόδιο εμπόριο, άδεια χειροτέχνη – καλλιτέχνη),

β) φωτοαντίγραφο της Αστυνομικής Ταυτότητας ή αν πρόκειται για αλλοδαπούς φωτ/φο της άδειας διαμονής σε ισχύ ή διαβατηρίου,

γ) βιβλιάριο υγείας ή πιστοποιητικό υγείας, εφόσον πρόκειται για διάθεση τροφίμων,

δ) δημοτική ενημερότητα από τον Δήμο Ζίτσας (άρθρο 285 Δ.Κ.Κ - θα αναζητείται αυτεπάγγελτα από την υπηρεσία),

ε) κατά περίπτωση γνωστοποίηση αποτελέσματος πιστοποίησης αναπηρίας από ΚΕΠΑ για άτομα με αναπηρία σε ποσοστό πάνω από 67% και πιστοποιητικό πολυτεκνικής ιδιότητας (ΠΠΙ) από την ΑΣΠΕ (για έκπτωση 15%),

στ) τα κατά περίπτωση δικαιολογητικά του άρθρου 13 του κανονισμού λειτουργίας (Α.Δ.Σ. 122/2024), σε περίπτωση συμμετεχόντων που υπάγονται στην κατηγορία «επιχείρηση μαζικής εστίασης - επιχείρηση παρασκευής και προσφοράς τροφίμων και ποτών σε προσωρινό χώρο».

1. Μετά την υποβολή των αιτήσεων και το πέρας της διαδικασίας και πριν από την ημερομηνία έναρξης της βραχυχρόνιας αγοράς, εκδίδεται κατάλογος συμμετεχόντων ο οποίος αναρτάται σε πίνακα ανακοινώσεων του φορέα λειτουργίας με μέριμνα του τελευταίου και στην ιστοσελίδα του Δήμου, προκειμένου οι επιλεγέντες να καταβάλλουν τα αναλογούντα τέλη και να εκδοθεί η έγκριση συμμετοχής. Το τέλος χρήσης ορίζεται στο άρθρο 10 της κανονιστικής απόφασης.

Η καταβολή των αναλογούντων τελών υπέρ του Δήμου γίνεται τοις μετρητοίς, εισπράττονται συνολικά και εφάπαξ στο δημοτικό ταμείο, κατά την έκδοση της άδειας συμμετοχής και πριν την εγκατάσταση των συμμετεχόντων, αναγραφόμενου επ' αυτής του αριθμού του γραμματίου είσπραξης. Η καταβολή επίσης μπορεί να γίνει με κατάθεση σε Τράπεζα, στον τραπεζικό λογαριασμό του Δήμου Ζίτσας.

Για λόγους εποπτείας, συντονισμού, ευταξίας και εύρυθμης λειτουργίας της εμποροπανήγυρης έχει συγκροτηθεί με την αριθμό 121/2024 απόφαση του Δ.Σ., αρμόδια Επιτροπή Εμποροπανήγυρης Ζίτσας, η οποία θα προβεί στη διενέργεια των απαιτούμενων κληρώσεων, στην κατανομή των θέσεων και στην κατάρτιση του τελικού πίνακα δικαιούχων συμμετοχής, σε συνεργασία με την αρμόδια υπηρεσία του Δήμου.

 **Λοιπές προϋποθέσεις:** Κατά τα λοιπά ισχύουν οι όροι, οι περιορισμοί και οι υποχρεώσεις που αναγράφονται στον κανονισμό λειτουργίας της εμποροπανήγυρης, ο οποίος είναι αναρτημένος στην ιστοσελίδα του Δήμου Ζίτσας, στη διεύθυνση [www.zitsa.gov.gr](http://www.zitsa.gov.gr)

Με την υποβολή της αίτησης συμμετοχής τεκμαίρεται ότι οι ενδιαφερόμενοι έχουν λάβει γνώση του κανονισμού λειτουργίας τον οποίο αποδέχονται πλήρως και ανεπιφύλακτα.

**Διευκρινήσεις**:

* Δεν επιτρέπεται η εγκατάσταση στην εμποροπανήγυρη, χωρίς την έγκριση συμμετοχής (άδεια), από τον Δήμο.
* Οι αιτήσεις που θα υποβληθούν εκπρόθεσμα θα εξετάζονται κατά περίπτωση από την Επιτροπή σύμφωνα με τις εναπομείναντες κενές θέσεις.
* Για οποιαδήποτε πληροφορία και διευκρίνιση οι ενδιαφερόμενοι μπορούν να απευθύνονται στο Γραφείο Αδειοδοτήσεων και Ρύθμισης Εμπορικών Δραστηριοτήτων του Δήμου και στα τηλέφωνα: 2653360051.

**Ο ΑΝΤΙΔΗΜΑΡΧΟΣ**

 **ΔΗΜΗΤΡΙΟΣ ΔΗΜΗΤΡΙΟΥ**



**EΛΛΗΝΙΚΗ ΔΗΜΟΚΡΑΤΙΑ** Ελεούσα, 16.08.2024

# ΝΟΜΟΣ ΙΩΑΝΝΙΝΩΝ Αρ. πρωτ.: 14738

ΑΥΤΟΤΕΛΕΣ ΤΜΗΜΑ ΤΟΠΙΚΗΣ

ΟΙΚΟΝΟΜΙΚΗΣ ΑΝΑΠΤΥΞΗΣ

ΕΔΡΑ: ΕΛΕΟΥΣΑ

ΤΑΧ. Δ/ΝΣΗ: Λεωφ. Πασσαρώνας 1 - Ελεούσα

Τ.Κ.: 454 45

ΠΛΗΡΟΦΟΡΙΕΣ: Ζώης Γαλατάς

ΤΗΛ.: 2653360013

email.: zgalatas@zitsa.gov.gr

**Π Ρ Ο Κ Η Ρ Υ Ξ Η**

***Για τη διενέργεια της ετήσιας παραδοσιακής εμποροπανήγυρης (χρόνος, προθεσμίες, υποβολή αιτήσεων συμμετοχής, προϋποθέσεις, εγκρίσεις συμμετοχής και λοιπή διαδικασία)***

Ο Αντιδήμαρχος Ζίτσας έχοντας υπόψη:

-Τις διατάξεις του Ν.4849/2021 "Αναμόρφωση και εκσυγχρονισμός του ρυθμιστικού πλαισίου οργάνωσης και λειτουργίας του υπαίθριου εμπορίου, ρυθμίσεις για την άσκηση ψυχαγωγικών δραστηριοτήτων και την απλούστευση πλαισίου δραστηριοτήτων στην εκπαίδευση, βελτιώσεις στην επιμελητηριακή νομοθεσία, άλλες διατάξεις του Υπουργείου Ανάπτυξης και Επενδύσεων και λοιπές επείγουσες διατάξεις" (Α’ 207) και ιδίως τις εξουσιοδοτικές διατάξεις των παρ. 5 και 6 του άρθρου 67 για τη λειτουργία των βραχυχρόνιων αγορών των Δήμων, καθώς και τις μεταβατικές διατάξεις της παρ. 9 του άρθρου 66, όπου αναφέρεται ότι «…Λοιπές βραχυχρόνιες αγορές οφείλουν να εναρμονίσουν τον Κανονισμό Λειτουργίας τους εντός έξι (6) μηνών από την έναρξη ισχύος του παρόντος».

-Tην Απόφαση Υπ. Ανάπτυξης και Επενδύσεων 21049/25.02.2022 (ΦΕΚ 981/03.03.2022, τεύχος Β’), "Όροι και προϋποθέσεις έκδοσης και στοιχεία της βεβαίωσης δραστηριοποίησης ετήσιας διάρκειας, για τη συμμετοχή πωλητών σε βραχυχρόνιες αγορές".

-Tην Απόφαση Υπ. Ανάπτυξης και Επενδύσεων 16469/15.02.2022 (ΦΕΚ 879/25.02.2022, τεύχος Β’), "Ειδικότεροι όροι λειτουργίας των βραχυχρόνιων αγορών και είδη προϊόντων και υπηρεσιών που διατίθενται ή παρέχονται σε αυτές".

-Tην υπ’ αριθμ. 121/2024 απόφαση Δημοτικού Συμβουλίου, τροποποίηση της υπ’ αρ. 111/2022 απόφαση του Δημοτικού Συμβουλίου που αφορά την ίδρυση και λειτουργία παραδοσιακής εμποροπανήγυρης έτους 2024 και εφεξής στο Δήμο Ζίτσας.

-Την αρ. πρωτ. 38395/12-08-2024 Απόφαση του συντονιστή Αποκεντρωμένης Διοίκησης Ηπείρου - Δυτικής Μακεδονίας επικύρωσης της 122/2024 Απόφασης του Δημοτικού Συμβουλίου Δήμου Ζίτσας (ΑΔΑ Ψ7ΜΝΟΡ1Γ-ΜΡΒ).

Προκηρύσσει στο πλαίσιο διενέργειας της ετήσιας παραδοσιακής εμποροπανήγυρης, την έναρξη της διαδικασίας υποβολής αιτήσεων συμμετοχής και όπως παρακάτω:

**Άρθρο 1ο - χώρος και χρόνος διενέργειας**

Η ετήσια παραδοσιακή εμποροπανήγυρη διεξάγεται στον ειδικά διαμορφωμένο χώρο, στην Τοπική Κοινότητα Άνω Λαψίστας στη θέση «Γήπεδο» του Δήμου Ζίτσας, συνολικής έκτασης 34,2 περίπου στρεμμάτων (34.267,55 τ.μ.), σύμφωνα με το συνημμένο τοπογραφικό σχεδιάγραμμα, που έχει συνταχθεί και θεωρηθεί από την τεχνική υπηρεσία του Δήμου Ζίτσας, το οποίο είναι αναρτημένο στον πίνακα ανακοινώσεων του Δημοτικού Καταστήματος και στην ιστοσελίδα του Δήμου.

**Άρθρο 2ο - Προθεσμία υποβολής αιτήσεων/δηλώσεων συμμετοχής**

Η προθεσμία υποβολής των αιτήσεων/δηλώσεων συμμετοχής από τους ενδιαφερόμενους ορίζεται από **21/08/2024 έως 02/09/2024.**

**Άρθρο 3ο - Τρόπος υποβολής αιτήσεων/δηλώσεων συμμετοχής**

Οι αιτήσεις/δηλώσεις συμμετοχής και τα συνημμένα δικαιολογητικά που αναφέρονται στην παρούσα θα υποβάλλονται από τους ενδιαφερόμενους κατά τις εργάσιμες ημέρες και ώρες στο Αρμόδιο Τμήμα Αδειοδοτήσεων και Ρύθμισης Εμπορικών Δραστηριοτήτων της Διεύθυνσης Τοπικής Οικονομικής Ανάπτυξης του Δήμου Ζίτσας. Οι αιτήσεις και τα δικαιολογητικά μπορούν να αποστέλλονται και ταχυδρομικώς στο πρωτόκολλο του Δήμου με δαπάνη που βαρύνει τους ενδιαφερόμενους στη Δ/νση: Δήμος Ζίτσας - Τμήμα Αδειοδοτήσεων και Ρύθμισης Εμπορικών Δραστηριοτήτων, Λεωφ. Πασσαρώνας 1 Τ.Κ. 45445 - Ελεούσα Ιωαννίνων - για την εμποροπανήγυρη, ή μέσω εξουσιοδοτημένου προσώπου από δημόσια αρχή με συνημμένα τα δικαιολογητικά που αναφέρονται στην παρούσα προκήρυξη και στον κανονισμό λειτουργίας.

Εναλλακτικά δύναται οι αιτήσεις/δηλώσεις με τα δικαιολογητικά να αποστέλλονται και με ηλεκτρονικό ταχυδρομείο στην ηλεκτρονική Δ/νση: zitsa@zitsa.gov.gr

H αίτηση/δήλωση θα γίνεται σε έντυπο της υπηρεσίας το οποίο θα είναι διαθέσιμο στην ιστοσελίδα του Δήμου ([www](http://www.zitsa.gov.gr/) [HYPERLINK "http://www.zitsa.gov.gr/"](http://www.zitsa.gov.gr/)), που θα περιλαμβάνει τα στοιχεία:

- Ονοματεπώνυμο ή την Επωνυμία του αιτούντος

- Όνομα Πατρός

- Δελτίο Αστυνομικής Ταυτότητας ή θεωρημένο διαβατήριο για αλλοδαπούς, με την αντίστοιχη άδεια παραμονής σε ισχύ

- Διεύθυνση κατοικίας

- ΑΦΜ και ΔΟΥ

- θέση του χώρου που επιθυμεί

- Αριθμό τηλεφώνου και ηλεκτρονική διεύθυνση αν υπάρχει

- Πωλούμενο είδος

**Άρθρο 4ο - Δικαιούχοι συμμετοχής – δικαιολογητικά**

Στην εμποροπανήγυρη σύμφωνα με το άρθρο 37 του Ν. 4849/2021, μπορούν να συμμετέχουν ως πωλητές, φυσικά και νομικά πρόσωπα, κάτοχοι:

α) Βεβαίωσης δραστηριοποίησης ετήσιας διάρκειας στις βραχυχρόνιες αγορές. Η βεβαίωση αυτή εκδίδεται από το Δήμο της μόνιμης κατοικίας των πωλητών με την προσκόμιση των δικαιολογητικών που ορίζονται στην αριθ. 21049/25-2-2022 απόφαση του Υπουργού Ανάπτυξης και Επενδύσεων (981/Β΄/ΦΕΚ 3-3-2022), και όπως αναφέρονται στο επόμενο άρθρο.

β) Άδειας παραγωγού πωλητή και επαγγελματία πωλητή που δραστηριοποιούνται στις λαϊκές αγορές.

γ) Άδειας δραστηριοποίησης στο στάσιμο ή στο πλανόδιο εμπόριο.

δ) Άδειας χειροτέχνη - καλλιτέχνη.

Οι αιτήσεις/δηλώσεις συμμετοχής θα συνοδεύονται με τα παρακάτω δικαιολογητικά:

α) Την κατά περίπτωση άδεια που διαθέτει (βεβαίωση δραστηριοποίησης ετήσιας διάρκειας στις βραχυχρόνιες αγορές, άδεια παραγωγού πωλητή και επαγγελματία πωλητή που δραστηριοποιούνται στις λαϊκές αγορές, άδεια δραστηριοποίησης στο στάσιμο ή στο πλανόδιο εμπόριο, άδεια χειροτέχνη - καλλιτέχνη).

β) Φωτοαντίγραφο της Αστυνομικής Ταυτότητας ή αν πρόκειται για αλλοδαπούς φωτ/φο της άδειας διαμονής σε ισχύ ή διαβατηρίου.

γ) Βιβλιάριο υγείας ή πιστοποιητικό υγείας, εφόσον πρόκειται για διάθεση τροφίμων.

δ) Δημοτική Ενημερότητα από τον Δήμο Ζίτσας (άρθρο 285 Δ.Κ.Κ. θα αναζητείται αυτεπάγγελτα από την υπηρεσία).

ε) Κατά περίπτωση γνωστοποίηση αποτελέσματος πιστοποίησης αναπηρίας από ΚΕΠΑ για άτομα με αναπηρία σε ποσοστό πάνω από 67% και πιστοποιητικό πολυτεκνικής ιδιότητας (ΠΠΙ), από την ΑΣΠΕ (για έκπτωση 15%).

στ) Τα κατά περίπτωση δικαιολογητικά του άρθρου 13 του κανονισμού λειτουργίας σε περίπτωση συμμετεχόντων που υπάγονται στην κατηγορία «επιχείρηση μαζικής εστίασης - επιχείρηση παρασκευής και προσφοράς τροφίμων και ποτών σε προσωρινό χώρο»

ζ) Σε περίπτωση ύπαρξης οχήματος, φωτ/φο της άδειας κυκλοφορίας και άδειας ικανότητας οδηγού του ενδιαφερομένου ή του προσώπου που τον αναπληρώνει για το όχημα που τυχόν πρόκειται να χρησιμοποιηθεί για την άσκηση της αιτούμενης δραστηριότητας.

**Άρθρο 5ο - Βεβαίωση δραστηριοποίησης ετήσιας διάρκειας**

Η βεβαίωση δραστηριοποίησης ετήσιας διάρκειας στις βραχυχρόνιες αγορές εκδίδεται από τον Δήμο της μόνιμης κατοικίας των πωλητών (άρθρο παρ. 2ε άρθρου 34 Ν. 4849/2021), με την προσκόμιση των δικαιολογητικών που ορίζονται στην αριθ. 21049/25-2-2022 απόφαση του Υπουργού Ανάπτυξης και Επενδύσεων (981/Β΄, ΦΕΚ 3-3-2022), και όπως παρακάτω:

Φυσικά πρόσωπα

Για την έκδοση βεβαίωσης δραστηριοποίησης τα φυσικά πρόσωπα υποβάλλουν στον Δήμο τα ακόλουθα στοιχεία και δικαιολογητικά:

**α**) Αίτηση στην οποία περιλαμβάνονται:

αα) τα στοιχεία ταυτότητας του αιτούντος,

αβ) η διεύθυνση κατοικίας του αιτούντος,

αγ) ο αριθμός φορολογικού μητρώου (ΑΦΜ) του αιτούντος,

αδ) ο αριθμός μητρώου κοινωνικής ασφάλισης (ΑΜΚΑ) και ο ασφαλιστικός φορέας του αιτούντος,

αε) τα πωλούμενα είδη σύμφωνα με όσα προβλέπονται από την απόφαση που εκδίδεται κατ’ εξουσιοδότηση της παρ. 2 του άρθρου 67 του ν.4849/2021,

αστ) ο Κωδικός Αριθμός Δραστηριότητας (ΚΑΔ) σχετικός με δραστηριοποίηση στο υπαίθριο εμπόριο και τα πωλούμενα είδη,

αζ) ο αριθμός κυκλοφορίας του προς χρήση οχήματος,

αη) υπεύθυνη δήλωση ότι όλα τα δηλούμενα στοιχεία είναι αληθή,

**β)** υπεύθυνη δήλωση του αιτούντος ότι δεν κατέχει άδεια υπαίθριου εμπορίου, που μπορεί να επαληθεύεται από την αρμόδια αρχή μέσω του Ολοκληρωμένου Πληροφοριακού Συστήματος «Ανοικτή Αγορά» (Ο.Π.Σ.Α.Α.) του άρθρου 56 του νόμου 4849/2021,

**γ**) αποδεικτικό έναρξης δραστηριότητας στην αρμόδια φορολογική αρχή και ταμειακής μηχανής δηλωμένης και συνδεδεμένης στο πληροφοριακό σύστημα της Ανεξάρτητης Αρχής Δημοσίων Εσόδων (TAXIS) ή απαλλαγής από τη σχετική υποχρέωση που έχει εκδοθεί από την αρμόδια φορολογική αρχή,

**δ)** άδεια κυκλοφορίας σε ισχύ, καθώς και Δελτίο Καταλληλότητας Τεχνικού Ελέγχου (ΚΤΕΟ) σε ισχύ, του δηλούμενου προς χρήση οχήματος,

**ε)** βεβαίωση υγειονομικής καταλληλότητας από την Υγειονομική Υπηρεσία της Περιφερειακής Ενότητας στην οποία ανήκει η Διεύθυνση Μεταφορών, όπου θα γίνεται ή ταξινόμηση ή η έκδοση άδειας κυκλοφορίας του οχήματος, εφόσον απαιτείται, του δηλούμενου προς χρήση οχήματος,

**στ)** πιστοποιητικό υγείας σε ισχύ, σύμφωνα με την Υ1γ/Γ.Π./οικ. 35797/04.04.2012 (Β’ 1199) απόφασης του Υπουργού Υγείας και Κοινωνικής Αλληλεγγύης, όπως ισχύει.

**Ζ**) άδεια διαμονής σε ισχύ

Νομικά πρόσωπα

Για την έκδοση βεβαίωσης δραστηριοποίησης τα νομικά πρόσωπα υποβάλλουν στον Δήμο τα ακόλουθα στοιχεία και δικαιολογητικά:

**α)**Αίτηση του νόμιμου εκπροσώπου του νομικού προσώπου στην οποία περιλαμβάνονται:

αα) τα στοιχεία ταυτότητας του αιτούντος και η επωνυμία του νομικού προσώπου,

αβ) η διεύθυνση της έδρας του νομικού προσώπου,

αγ) ο αριθμός φορολογικού μητρώου (ΑΦΜ) του νομικού προσώπου,

αδ) τα πωλούμενα είδη σύμφωνα με όσα προβλέπονται από την απόφαση που εκδίδεται κατ’ εξουσιοδότηση

της παρ. 2 του άρθρου 67 του ν.4849/2021,

αε) ο Κωδικός Αριθμός Δραστηριότητας (ΚΑΔ) σχετικός με δραστηριοποίηση στο υπαίθριο εμπόριο και τα πωλούμενα είδη,

αστ) ο αριθμός κυκλοφορίας του προς χρήση οχήματος,

αη) υπεύθυνη δήλωση ότι όλα τα δηλούμενα στοιχεία είναι αληθή,

**β)**αντίγραφο του ισχύοντος κωδικοποιημένου καταστατικού με την τελευταία εκπροσώπηση και ο αριθμός ΓΕΜΗ

(εφόσον είναι υπόχρεα εγγραφής στο ΓΕΜΗ),

**γ**) υπεύθυνη δήλωση του αιτούντος ότι το νομικό πρόσωπο δεν κατέχει άδεια υπαίθριου εμπορίου, που μπορεί να επαληθεύεται από την αρμόδια αρχή μέσω του Ολοκληρωμένου Πληροφοριακού Συστήματος «Ανοικτή Αγορά»

(Ο.Π.Σ.Α.Α.) του άρθρου 56 του ν. 4849/2021,

**δ**) αποδεικτικό έναρξης δραστηριότητας στην αρμόδια φορολογική αρχή και ταμειακής μηχανής δηλωμένης

και συνδεδεμένης στο πληροφοριακό σύστημα της Ανεξάρτητης Αρχής Δημοσίων Εσόδων (TAXIS) ή απαλλαγής

από τη σχετική υποχρέωση που έχει εκδοθεί από την αρμόδια φορολογική αρχή,

**ε)**άδεια κυκλοφορίας σε ισχύ, καθώς και Δελτίο Καταλληλότητας Τεχνικού Ελέγχου (ΚΤΕΟ) σε ισχύ, του δηλούμενου

προς χρήση οχήματος,

**στ)**βεβαίωση υγειονομικής καταλληλότητας από την υγειονομική Υπηρεσία της Περιφερειακής Ενότητας την οποία ανήκει η Διεύθυνση Μεταφορών, όπου θα γίνεται ή ταξινόμηση ή η έκδοση άδειας κυκλοφορίας του οχήματος, εφόσον απαιτείται, του δηλούμενου προς χρήση οχήματος,

**ζ)**για το φυσικό πρόσωπο που θα απασχολείται ως πωλητής:

ζα) τα στοιχεία ταυτότητάς του,

ζβ**)**ο αριθμός φορολογικού μητρώου (ΑΦΜ),

ζγ) ο αριθμός μητρώου κοινωνικής ασφάλισης (ΑΜΚΑ) και ο ασφαλιστικός του φορέας του,

ζδ) πιστοποιητικό υγείας σε ισχύ, σύμφωνα με την υπό στοιχεία Υ1γ/Γ.Π./οικ. 35797/04.04.2012 (Β’ 1199) απόφασης

του Υπουργού Υγείας και Κοινωνικής Αλληλεγγύης, όπως ισχύει,

ζε) άδεια διαμονής σε ισχύ.

Η βεβαίωση δραστηριοποίησης ετήσιας διάρκειας στις βραχυχρόνιες αγορές φέρει την ονομασία: **«ΒΕΒΑΙΩΣΗ ΔΡΑΣΤΗΡΙΟΠΟΙΗΣΗΣ ΕΤΗΣΙΑΣ ΔΙΑΡΚΕΙΑΣ ΣΕ ΒΡΑΧΥΧΡΟΝΙΕΣ ΑΓΟΡΕΣ»** και περιλαμβάνει τα ακόλουθα στοιχεία:

 α) Την αρχή που τη χορηγεί, την ημερομηνία έκδοσης και λήξης ισχύος αυτής,

 β) κατά περίπτωση, όταν πρόκειται

 βα) για φυσικό πρόσωπο, τα στοιχεία της ταυτότητας ή της άδειας διαμονής, τον αριθμό φορολογικού μητρώου (ΑΦΜ) και την αρμόδια Δημόσια Οικονομική Υπηρεσία (ΔΟΥ), τη διεύθυνση κατοικίας του πωλητή και

 ββ) για νομικό πρόσωπο, τα πλήρη στοιχεία του υπαλλήλου/πωλητή (τα στοιχεία της ταυτότητας ή της άδειας διαμονής, τον ΑΦΜ, τη διεύθυνση κατοικίας), καθώς και την επωνυμία, την έδρα, τον ΑΦΜ, τη ΔΟΥ και τον αριθμό ΓΕΜΗ του νομικού προσώπου,

 γ) τον ασφαλιστικό φορέα και τον αριθμό μητρώου κοινωνικής ασφάλισης (ΑΜΚΑ), όταν πρόκειται για φυσικό πρόσωπο,

 δ) τον αριθμό της ταμειακής μηχανής,

 ε) τον Κωδικό Αριθμό Δραστηριότητας (ΚΑΔ),

 στ) τον αριθμό κυκλοφορίας του προς χρήση οχήματος,

 ζ) στις περιπτώσεις έγκρισης υποβοήθησης, πρόσληψης υπαλλήλου και αναπλήρωσης, τα στοιχεία (της ταυτότητας ή της άδειας διαμονής, ΑΦΜ, διεύθυνση κατοικίας) των προσώπων που υποβοηθούν, εργάζονται ή αναπληρώνουν τον δικαιούχου πωλητή.

**Άρθρο 6ο - Διάρθρωση της εμποροπανήγυρης σε κατηγορίες ανάλογα με τα πωλούμενα είδη/παροχή υπηρεσίας**

Οι θέσεις ανάλογα με τα πωλούμενα είδη ή την παρεχόμενη υπηρεσία κατατάσσονται στις παρακάτω κατηγορίες:

|  |  |  |
| --- | --- | --- |
| **Α/α** | **Κατηγορία - Πωλούμενα είδη / παροχή υπηρεσίας**  | **Αριθμός Θέσεων** |
| 1 | Περίπτερα (μη γωνιακά, συμπεριλαμβανομένων των κυλικείων στην Ζώνη Α, Β, Γ) | 115 |
| 2 | Περίπτερα (γωνιακά), (Ζώνη Α, Β, Γ) | 25 |
| 3 | Περίπτερα Χαλβάδων (Ζώνη Α, Β, Γ) | 20 |
| 4 | Μικροπωλητές  | 12 |
| 5 | Μικροπωλητές-Πώληση Τυροκομικών  | 02 |
| 6 | Ψησταριές (Ζώνη Ε) | 30 |
| 7 | Χαλιά (Ζώνη Δ) | 26 |

**Άρθρο 7ο - Πωλούμενα είδη - όροι διάθεσης**

Τα επιτρεπόμενα πωλούμενα είδη ενδεικτικά είναι τα εξής:

1.Είδη προικός, Λευκά είδη.

2.Είδη υπόδησης.

3.Είδη ένδυσης.

4.Δερμάτινα (τσάντες, ζώνες, κλπ).

5.Είδη οικιακής χρήσης, οικιακής φροντίδας.

6.Ζαχαρώδη είδη και αναψυκτικά.

7.Παραδοσιακά Γλυκά-Παγωτά, μαλλί της γριάς και λουκουμάδες, κρέπες, χαλβά, μελισσοκομικά, ροφήματα, κλπ.

8.Ξηροί καρποί, είδη διατροφής.

9. Εργαλεία, μικροεργαλεία, κλπ.

10.Είδη Λαϊκής Τέχνης, έργων τέχνης.

11. Είδη δώρων και διακόσμησης.

12. Ασημικά και Φο Μπιζού.

13.Άνθη, αποξηραμένα άνθη, καλλωπιστικά φυτά, αρωματικά και φαρμακευτικά φυτά, είδη ανθοκομίας, κηπουρικής, μεταποιημένα αγροτικά προϊόντα, μπαχαρικά, βότανα, αρτύματα, κλπ.

14. Υαλικά.

15.Παιδικά Παιχνίδια μη ηλεκτροδοτούμενα.

16.Εκκλησιαστικά είδη, Αγιογραφίες, αφίσες, κλπ.

17.Ψιλικά, είδη δώρων, μπιζού, αξεσουάρ ένδυσης, κλπ.

18.Βιβλία, σχολικά είδη.

19.Είδη υγιεινής/ατομικής καθαριότητας.

20.Είδη Λαϊκής Τέχνης.

21.Παραδοσιακά προϊόντα και προϊόντα οικοτεχνίας της περ. 3 άρθρου 2, ΚΥΑ 18982/2022/ΦΕΚ 925Β΄1-3-2022.

22.Αξεσουάρ ένδυσης.

23.Πρόχειρα έτοιμα γεύματα και ειδή κυλικείου από καντίνα ή φορητές εγκαταστάσεις έψησης χωρίς δυνατότητα ανάπτυξης τραπεζοκαθισμάτων, τηρουμένων των κανόνων της εκάστοτε υγειονομικής διάταξης του Υπουργείου Υγείας.

24. Λοιπά βιομηχανικά είδη.

Ι) Η διάθεση ειδών και η παροχή υπηρεσιών στην εμποροπανήγυρη διέπεται υποχρεωτικά, κατά περίπτωση, από τους εξής όρους:

α) Τα πωλούμενα τρόφιμα πρέπει να πληρούν τους όρους ποιότητας, υγιεινής και ασφάλειας της υπουργικής απόφασης που εκδίδεται κατ’ εξουσιοδότηση της παρ. 1 του άρθρου 67 του ν. 4849/2021.

Σύμφωνα με την περ. α΄ της παρ. 13 του άρθρου 66, μέχρι την έκδοση της ανωτέρω απόφασης ισχύουν τα οριζόμενα στο άρθρο 3 του ν. 4497/2017 και συγκεκριμένα:

* Τα προς πώληση στο υπαίθριο εμπόριο είδη διατίθενται, σύμφωνα με τους Κανόνες ΔΙ.Ε.Π.Π.Υ. με την επιφύλαξη ειδικών κατά περίπτωση διατάξεων αρμοδιότητας ΓΧΚ και πρέπει να πληρούν τις διατάξεις του Κώδικα Φορολογικής Απεικόνισης Συναλλαγών (υποπαράγραφος Ε1 της παρ. Ε' του άρθρου πρώτου του ν. 4093/ 2012, Α'222). Σε καμία περίπτωση, δεν πρέπει να συνιστούν παράνομη απομίμηση προϊόντων ή να διακινούνται κατά παράβαση των σχετικών με την προστασία των δικαιωμάτων διανοητικής ιδιοκτησίας διατάξεων ή διατάξεων της κοινοτικής τελωνειακής νομοθεσίας, του Εθνικού Τελωνειακού Κώδικα (ν. 2960/2001, Α'265) και του ν. 2969/2001 (Α'281).
* Κάθε πωλητής υπαίθριου εμπορίου, ο οποίος διακινεί βιομηχανικά προϊόντα ή μεταποιημένα τρόφιμα απευθείας από ειδικά διασκευασμένο όχημα, καταλαμβάνει αριθμό μέτρων ίσο με το μήκος του οχήματός του, όχι όμως, άνω των 8 μέτρων
* Στην περίπτωση αυτή, δεν επιτρέπεται η ύπαρξη ξεχωριστού πάγκου, εκτός εάν το μήκος του οχήματος είναι μικρότερο από το οριζόμενο μήκος πάγκων για τις συγκεκριμένες κατηγορίες πωλούμενων ειδών και εφόσον υπάρχει δυνατότητα από άποψη χώρου. Απαραίτητη προϋπόθεση είναι τα διασκευασμένα οχήματα να διαθέτουν Έγκριση Τύπου, σύμφωνα με τους όρους και τη διαδικασία της 5299/406/9.10.2012 απόφασης του Αναπληρωτή Υπουργού Ανάπτυξης, Ανταγωνιστικότητας, Υποδομών, Μεταφορών και Δικτύων (Β'2840). Κατά τη διακίνηση και πώληση των τροφίμων τηρούνται οι απαιτήσεις του Κεφαλαίου ΙΙΙ του Παραρτήματος ΙΙ του Κανονισμού ΕΚ 852/2004 (L 139).
* Ειδικά, για τα τρόφιμα που συντηρούνται με ψύξη και κατάψυξη πρέπει να τηρείται η αλυσίδα ψύξης με βάση τις θερμοκρασίες συντήρησης που ορίζει ο παρασκευαστής των τροφίμων.

**β**) Τα πωλούμενα βιομηχανικά είδη πρέπει να τηρούν τις προδιαγραφές ασφαλείας και η διάθεσή τους να γίνεται, σύμφωνα με όσα προβλέπονται από την υπ’ αρ. 91354/30-07-2017 απόφαση του Υπουργού Ανάπτυξης και Επενδύσεων «Κωδικοποίηση Κανόνων Διακίνησης και Εμπορίας Προϊόντων και Παροχής Υπηρεσιών (Κανόνες ΔΙ.Ε.Π.Π.Υ.)» (Β’ 2983).

**γ)**Οι παρεχόμενες υπηρεσίες πληρούν τους όρους ποιότητας, υγιεινής και ασφάλειας της εκάστοτε ισχύουσας, για κάθε είδος υπηρεσίας, ειδικής νομοθεσίας.

**δ.** Δεν επιτρέπεται η πώληση ειδών που προκαλούν την δημόσια αιδώ ή μπορούν να προκαλέσουν ατυχήματα σε μικρούς ή μεγάλους, καθώς και ογκώδη εμπορεύματα που ενδεχομένως δυσκολεύουν τις μετακινήσεις μέσα στο χώρο της Εμποροπανήγυρης και γενικά προκαλούν δυσχέρεια στους λοιπούς

**Άρθρο 8ο - Διαδικασία εγκρίσεων συμμετοχής**

**Κάθε ενδιαφερόμενος θα υποβάλλει αίτηση για συγκεκριμένη κατηγορία πωλούμενων ειδών/ παροχή υπηρεσίας, όπως αυτές αναφέρονται στην περ. 8 του άρθρου 3 του κανονισμού λειτουργίας, και η επιλογή θα γίνεται ανά κατηγορία.**

Ύστερα από το πέρας υποβολής των αιτήσεων συμμετοχής, η διαδικασία έγκρισης της συμμετοχής και η τοποθέτηση των πωλητών σε θέσεις ανά κατηγορία θα γίνεται ως εξής:

α) Σε περίπτωση που οι αιτήσεις είναι λιγότερες από τον αριθμό των θέσεων της κατηγορίας τότε επιλέγονται όλοι οι ενδιαφερόμενοι. Εφόσον ο αριθμός των αιτήσεων υπερβαίνει τον αριθμό των θέσεων για την συγκεκριμένη κατηγορία, τότε θα γίνεται επιλογή με μοριοδότηση βάση των δύο κριτηρίων που αναφέρονται κατωτέρω (περ. γ). Σε περίπτωση ισοβαθμίας θα διενεργείται κλήρωση. Οι λοιποί αιτούντες θα θεωρούνται επιλαχόντες.

β) Στη συνέχεια σε κάθε πωλητή που επιλέχθηκε για τη συγκεκριμένη κατηγορία, θα του αποδίδεται η θέση που επιλέγει σε περίπτωση που δεν ζητείται από άλλον πωλητή που επιλέχθηκε για την ίδια κατηγορία. Σε περίπτωση που μία θέση ζητείται από περισσότερους αιτούντες, τότε αυτή θα αποδίδεται επίσης με μοριοδότηση βάση των ίδιων κριτηρίων που αναφέρονται κατωτέρω (περ. γ). Σε περίπτωση ισοβαθμίας θα διενεργείται κλήρωση.

γ)Η επιλογή των αιτούντων ανά κατηγορία, καθώς και η προτεραιότητα στην επιλογή θέσης σε κάθε κατηγορία θα γίνεται βάσει των παρακάτω κριτηρίων

•Δέκα (10) μόρια θα δίνονται στους επαγγελματίες που δραστηριοποιούνται με έδρα το Δήμο Ζίτσας ή διατηρούν καταστήματα σε αυτόν ή σε δημότες που θέλουν να συμμετάσχουν.

•Πέντε (5) μόρια ανά έτος για την παλαιότητα κατοχής συγκεκριμένης θέσης για τα τελευταία πέντε (5) συνεχόμενα έτη, στην περίπτωση που κατείχαν τη θέση αυτή σύμφωνα με τα στοιχεία που τηρεί ο Δήμος Ζίτσας.

δ) Για τις κατηγορίες πωλούμενων ειδών (Α΄, Β΄, Γ΄, Δ΄), ισχύουν τα εξής: Σε περίπτωση που υπάρξουν κενές θέσεις σε κάποια κατηγορία και περισσότερες αιτήσεις από τις θέσεις σε άλλη κατηγορία, δύναται να καταλαμβάνονται οι κενές θέσεις της μία κατηγορίας από αιτούντες της κατηγορίας που οι αιτήσεις υπερτερούν των θέσεων. Αυτό θα γίνεται με τη σύμφωνη γνώμη του αιτούντα και εφόσον το αποφασίσει η επιτροπή της εμποροπανήγυρης, αφού κρίνει ότι με αυτόν τον τρόπο δε διαταράσσεται η λειτουργία της εμποροπανήγυρης.

**ε)** Η Επιτροπή εμποροπανήγυρης στη συνέχεια συντάσσει κατάλογο συμμετεχόντων με επιλαχόντες ανά κατηγορία ο οποίος αναρτάται στον πίνακα ανακοινώσεων και στην ιστοσελίδα του Δήμου για υποβολή τυχόν ενστάσεων σε προθεσμία πέντε (5) ημερών.

στ)Στη συνέχεια μετά το πέρας υποβολής των ενστάσεων και εξέτασης αυτών από την επιτροπή εμποροπανήγυρης, ο κατάλογος συμμετεχόντων οριστικοποιείται και διαβιβάζεται στο αρμόδιο τμήμα του Δήμου για ανάρτηση στον πίνακα ανακοινώσεων και στην ιστοσελίδα προκειμένου να καταβληθεί από τους επιλεγέντες το ανάλογο τέλος.

**ζ)** Στη συνέχεια θα γίνεται η καταβολή του ανάλογου τέλους υπέρ του Δήμου από τους επιλεγέντες πωλητές και τέλος

**η)** θα εκδίδονται οι αποφάσεις έγκρισης συμμετοχής από τον αρμόδιο αντιδήμαρχο, οι οποίες θα αναρτώνται στο Ο.Π.Σ.Α.Α, στην ιστοσελίδα και στον πίνακα ανακοινώσεων.

Αμοιβαία αλλαγή θέσεων μεταξύ των πωλητών επιτρέπεται ύστερα από αίτηση των ενδιαφερομένων στο δήμο, αρμόδια να επιληφθεί του θέματος είναι η Επιτροπή Εμποροπανήγυρης.

Σε περίπτωση που μετά το τέλος της προθεσμίας υποβολής των αιτήσεων και μέχρι την έναρξη της

εμποροπανήγυρης υπάρχουν κενές θέσεις, δύναται να γίνονται δεκτές εκπρόθεσμες αιτήσεις μέχρι της πλήρωσης των θέσεων, για τις οποίες θα ακολουθείται η ίδια ως άνω διαδικασία.

Εφόσον παραμένουν αδιάθετοι χώροι μετά την έναρξη της Εμποροπανήγυρης, θα διατίθενται σε τυχόν εκπρόθεσμες αιτήσεις ενδιαφερομένων με κλήρωση και με ευθύνη της Επιτροπής Εμποροπανήγυρης, καταβάλλοντας δε το προβλεπόμενο για όλη τη διάρκεια της εμποροπανήγυρης τέλος χρήσης.

Η όλη διαδικασία θα γίνεται από την Επιτροπή Εμποροπανήγυρης, η οποία επίσης εξουσιοδοτείται για την εύρυθμη λειτουργία της.

Τυχόν αδιάθετες θέσεις μετά την έναρξη της εμποροπανήγυρης, θα διατίθενται με απόφαση της Επιτροπής Εμποροπανήγυρης.

**Άρθρο 9ο - Καταβαλλόμενα τέλη**

1. Το ύψος και ο τρόπος είσπραξης του καταβαλλόμενου τέλους ανά άδεια και θέση καθορίζονται με απόφαση του οικείου Δημοτικού Συμβουλίου μετά από πρόταση της Δημοτικής Επιτροπής (άρθρο 13 παρ.1 του Β.Δ 24-9/20-10-1958, όπως αντικαταστάθηκε από το άρθρο 3 του Ν.1080/80 ΦΕΚ246/Α΄/1980) και (ΥΠΕΣΔΔΑ εγκ.41/12243/14.06.2007), αποτελεί δε αρμοδιότητα της Δ/νσης Οικονομικών Υπηρεσιών, σύμφωνα με το ισχύοντα Ο.Ε.Υ. του Δήμου Ζίτσας.

2. Η δαπάνη τοποθέτησης μετρητών κατανάλωσης ηλεκτρικού ρεύματος, καθώς και το ακριβές αντίτιμο του ρεύματος θα βαρύνει τους κληρωθέντες - συμμετέχοντες.

3. Η καταβολή των αναλογούντων τελών υπέρ του Δήμου γίνεται τοις μετρητοίς εισπράττονται συνολικά και εφάπαξ στο δημοτικό ταμείο, κατά την έκδοση της άδειας συμμετοχής και πριν την εγκατάσταση των συμμετεχόντων, αναγραφόμενου επ' αυτής του αριθμού του γραμματίου είσπραξης. Η καταβολή επίσης, μπορεί να γίνει με κατάθεση σε Τράπεζα, στον τραπεζικό λογαριασμό του Δήμου Ζίτσας (GR 64 0171 6010 0066 0113 7875 964 Τράπεζα Πειραιώς).

4. Η είσπραξη των τελών από το Δήμο θα γίνει σύμφωνα με τις εκάστοτε ισχύουσες διατάξεις του ΚΕΔΕ (Ν.Δ.356/74, σε συνδυασμό με τις διατάξεις του Β.Δ. 17-5/15-6-59 (ΦΕΚ 114/59 τεύχος Α').

**Άρθρο 10ο - Απόφαση έγκρισης συμμετοχής (ή άδεια συμμετοχής ή άδεια)**

α. Η απόφαση έγκρισης συμμετοχής στην Εμποροπανήγυρη χορηγείται από τον αρμόδιο Αντιδήμαρχο, για συγκεκριμένο χώρο, εφόσον καταβληθεί το αναλογούν τέλος και δεν μπορεί να υπερβαίνει το χρονικό διάστημα που αναφέρεται στο άρθρο 3 του κανονισμού.

β. Χρήση της απόφασης έγκρισης συμμετοχής μπορούν να κάνουν μόνο τα φυσικά ή τα νομικά πρόσωπα στο όνομα των οποίων έχει.

γ. Δεν επιτρέπεται η μεταβίβαση, η εισφορά, η εκμίσθωση και η παραχώρηση, κατά χρήση, των εγκρίσεων συμμετοχής της παραγράφου αυτής, καθώς και η άσκηση των δικαιωμάτων που απορρέουν από αυτές, από οποιονδήποτε τρίτο, εκτός (στην περίπτωση των φυσικών προσώπων), από τον/την σύζυγο και τα τέκνα των κατόχων των εγκρίσεων, με την προϋπόθεση ότι αυτοί δεν κατέχουν άλλη άδεια άσκησης υπαίθριου εμπορίου.

**Άρθρο 11ο - Επιτροπή Διενέργειας Εμποροπανήγυρης**

Η ευθύνη για τη διεξαγωγή και λειτουργία της Εμποροπανήγυρης και ο συντονισμός της διοίκησης για όλη τη διάρκειά της, καθώς και η διοργάνωση ανατίθεται στην Επιτροπή Διεξαγωγής της Εμποροπανήγυρης (τριμελής), η οποία ορίστηκε με την αριθ. **121/2024** απόφαση του Δημοτικού Συμβουλίου, αποτελούμενη από τον αρμόδιο Αντιδήμαρχο και δύο (2) δημοτικούς συμβούλους. Η Επιτροπή Διεξαγωγής της Εμποροπανήγυρης θα προβεί στη διενέργεια απαιτούμενων κληρώσεων, την κατανομή των θέσεων, την κατάρτιση του πίνακα δικαιούχων συμμετοχής και τη διαβίβασή του στο Τμήμα Αδειοδοτήσεων &Εμπορικών Δραστηριοτήτων, ώστε να εκδοθούν οι εγκρίσεις συμμετοχής και για τις λοιπές αρμοδιότητες του άρθρου 5 του κανονισμού λειτουργίας. Η Επιτροπή θα είναι στη διάθεση όλων των εκθετών και επισκεπτών για οποιοδήποτε ζήτημα ενημέρωσης ή για την έκθεση των απόψεών τους.

Επίσης, με ευθύνη της Επιτροπής θα γίνονται οι απαραίτητες συστάσεις και ο σχετικός έλεγχος της ορθής εγκατάστασης των δικαιούχων, της τήρησης των όρων της άδειας και της απομάκρυνσης των άνευ αδείας συμμετεχόντων στις πανηγύρεις. Καθήκον της επιτροπής θα είναι η παρακολούθηση και εν γένει η διαχείριση της εμποροπανηγύρεως. Θα συντάσσεται λίστα παραβατών του κανονισμού, η οποία θα λαμβάνεται υπόψη για τη διάθεση των χώρων την επόμενη περίοδο.

Επί πλέον, θα είναι αρμόδια για την τροποποίηση της διαρρύθμισης των πάγκων εντός του ειδικά διαμορφωμένου χώρου προς όφελος της λειτουργικότητας της εμποροπανήγυρης, της διασφάλισης της δημόσιας υγείας και ασφάλειας.

Η Επιτροπή θα υποχρεούται να συνεδριάζει σε τακτά χρονικά διαστήματα, να εισηγείται προτάσεις, να επιλαμβάνεται οποιοδήποτε θέμα προκύψει στη διάρκεια της πανηγύρεως που δεν προβλέπεται από την κανονιστική απόφαση του Δημοτικού Συμβουλίου, να διενεργεί τακτικούς ελέγχους στους χώρους ανάπτυξης της πανηγύρεως για τη διαπίστωση της καλής και ομαλής λειτουργίας.

Η Επιτροπή θα εξετάζει τυχόν παράπονα ή καταγγελίες, την παροχή οδηγιών και την επίλυση κάθε προβλήματος που θα ανακύψει από την διενέργεια της εμποροπανήγυρης.

**Άρθρο 12ο - Λοιπές προϋποθέσεις**

Κατά τα λοιπά ισχύουν οι όροι, οι περιορισμοί και οι υποχρεώσεις που αναφέρονται στον κανονισμό λειτουργίας της εμποροπανήγυρης ο οποίος είναι αναρτημένος στην ιστοσελίδα του Δήμου ([www](http://www.zitsa.gov.gr/) [HYPERLINK "http://www.zitsa.gov.gr/"](http://www.zitsa.gov.gr/)).

Με την υποβολή της αίτησης συμμετοχής τεκμαίρεται ότι οι ενδιαφερόμενοι έχουν λάβει γνώση του κανονισμού λειτουργίας τον οποίο αποδέχονται πλήρως και ανεπιφύλακτα.

Για οποιαδήποτε πληροφορία και διευκρίνιση οι ενδιαφερόμενοι μπορούν να απευθύνονται και στο αρμόδιο **γραφείο Αδειοδοτήσεων, Ρυθμίσεων Εμπορικών Δραστηριοτήτων της Διεύθυνσης Τοπικής Οικονομικής Ανάπτυξης του Δήμου κ. Γαλατά Ζώη** και στο τηλέφωνο: 2653360051, αντίστοιχα.

Η παρούσα προκήρυξης θα αναρτηθεί στην ιστοσελίδα και στον πίνακα ανακοινώσεων του Δήμου, ενώ περίληψη θα δημοσιευθεί με δαπάνες του Δήμου σε μία ημερήσια ή εβδομαδιαία Τοπική Εφημερίδα.

 **Ο ΑΝΤΙΔΗΜΑΡΧΟΣ**

 **ΔΗΜΗΤΡΙΟΥ ΔΗΜΗΤΡΙΟΣ**